S-201/2010

Ár 2010, fimmtudaginn 6. maí, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 201/2010: Ákæruvaldið (E-kk-nf Á-kk-nf) gegn P-kk-þgf S-kk-þgf H-kk-þgf (Þ-kvk-nf B-kvk-nf hrl), sem tekið var til dóms í sama þinghaldi.

Málið er höfðað með ákæru ríkislögreglustjóra, dagsettri 19. mars sl. á hendur ákærða, P-kk-þgf S-kk-þgf H-kk-þgf, kennitala 000000-0000, Blikastöðum 1, Mosfellsbæ „fyrir meiri háttar brot gegn skatta- og bókhaldslögum framin í sjálfstæðri atvinnustarfssemi ákærða með því að hafa:

1. Hvorki staðið skil á virðisaukaskattsskýrslum né staðið ríkissjóði skil á virðisaukaskatti sem innheimtur var á árinu 2006, í samræmi við IX. kafla laga um virðisaukaskatt nr. 50/1988, samtals að fjárhæð kr. 4.172.101, sem sundurliðast sem hér greinir:

Uppgjörstímabil Vantalin skattskyld velta Vangoldinn VSK:

Árið 2006

janúar-febrúar kr. 1.057.937 kr. 199.227

mars-apríl kr. 2.065.235 kr. 385.408

maí-júní kr. 3.111.825 kr. 612.881

júlí-ágúst kr. 2.862.864 kr. 521.134

september-október kr. 3.718.462 kr. 684.722

nóvember-desember kr. 8.327.886 kr. 1.768.729

Samtals kr. 21.144.209 kr. 4.172.101

2. Látið undir höfuð leggjast að færa lögboðið bókhald í sjálfstæðri atvinnustarfsemi sinni vegna rekstrarársins 2006.

Framangreind brot ákærða samkvæmt 1. tölulið teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995. sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

b) 1. tölul. 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Ákærði hefur gert sér far um að upplýsa málið en meðferð þess hefur þó dregist hjá ákæruvaldinu. Þykir refsing ákærða, að þessu athuguðu, vera hæfilega ákveðin fangelsi í 60 daga Rétt er að fresta því að framkvæma refsingu þessa og ákveða að hún falli niður að liðnu 1 ári frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða jafnframt til þess að greiða 10.000.000 krónur í sekt til ríkissjóðs innan 4 vikna frá uppkvaðningu dómsins að telja, en sæti ella fangelsi í 90 daga.

Dæma ber ákærða til þess að greiða verjanda sínum, Þ-kvk-þgf B-kvk-þgf hrl., 150.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, P-kk-nf S-kk-nf H-kk-nf, sæti fangelsi í 60 daga en fresta skal fullnustu refsingar og fellur hún niður að einu ári liðnu frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19,1940.

Ákærði, greiði 10.000.000 króna sekt til ríkissjóðs innan 4 vikna frá uppkvaðningu dómsins að telja, en sæti ella fangelsi í 90 daga.

Ákærði greiði verjanda sínum, Þ-kvk-þgf B-kvk-þgf hrl. 150.000 krónur í málsvarnarlaun.

P-kk-nf G-kk-nf